|  |  |  |
| --- | --- | --- |
|  |  |  |
|  |  |

Në bazë te ligjit për vetëqeverisje lokale nr. 03/L-040 neni 11 12.2 shkronja c), 17 shkronja f, 40.2 shkronja a), Ligji për Mbeturina Nr. 04/L-060, neni 15 pika 1.8, Statuti i Komunës së Shtimes neni 5.(---------------------------), Kuvendi i Komunës së Shtimes në mbledhjen e \_\_ të rregullt për vitin 2019 të mbajtur me \_\_.\_\_.2019 mori këtë:

**DRAFT RREGULLORE**

**PËR MENAXHIMIN E MBETURINAVE NË KOMUNËN E SHTIMES**

**NENI 1**

**QËLLIMET DHE DETYRAT**

1.1 Qëllimi i kësaj Rregulloreje është që të rregulloj çështjen e menaxhimit të mbeturinave nën përgjegjësi të Komunës në mënyrë të integruar. Me këtë rregullore përcaktohet orari, sistemi dhe kushtet për mënyrën e mbledhjes, ndarjes, përpunimit dhe riciklimit të mbeturinave, llojin, numrin dhe mënyrën e shpërndarjes dhe vendosjes së kontejnerëve, mirëmbajtjen e vendeve ku grumbullohen ato dhe mënyra e transportimit dhe Menaxhimi i deponive inerte.

**NENI 2**

**PËRKUFIZIMET**

**2.1. Mbeturina** - substancë apo objekt që prodhuesi apo zotëruesi e hedhë, ka për qëllim ta hedhë apo është i detyruar ta hedhë;

**2.2. Menaxhim i mbeturinave** - aktivitetet për evitimin dhe reduktimin e prodhimit të mbeturinave dhe ndikimit të tyre në mjedis dhe shëndetin e njeriut mbledhjen, transportin, trajtimin, ripërdorimin, përpunimin, riciklimin dhe deponimin përfundimtar të mbeturinës, përfshirë monitorimin dhe kujdesin edhe pas kryerjes së këtyre aktiviteteve;

**2.3. Operatori** – personi, i cili në përputhje me dispozitat e këtij ligji menaxhon, kontrollon, është përgjegjës për objektet dhe pajisjet e mbeturinave dhe është i autorizuar të marr vendime ne lidhje me funksionet ekonomike ose teknike të pajisjeve;

**2.4 Licenca për menaxhimin e mbeturinave** - leje me shkrim e cila lëshohet me vendim të Ministrisë, me të cilën vërtetohet se janë plotësuar kushtet sipas Ligjeve në fuqi;

**2.5 Person** - person fizik ose juridik i cili është i involvuar në mënyrë të drejtpërdrejtë

ose tërthorazi, në proceset për menaxhimin e mbeturinave;

**2.6 Ri-përdorimi** - çfarëdo operimi me të cilin çdo produkt apo komponent e cila nuk është mbeturinë dhe përdoret përsëri për të njëjtin qëllim për të cilin janë destinuar;

 **2.7. Mbledhja** - mbledhje dhe transportim i mbeturinave duke përfshirë klasifikimin paraprak në Lloje dhe magazinimin e mbeturinave për qëllime të bartjes deri te objekti për trajtim ose deponim to mbeturinave;

**2.8. Mbledhja e ndarë** - nënkupton mbledhjen, kur grumbullimi i mbeturinave behet ne mënyrëtëndarënelloje, të klasifikuar sipas natyrës dhe pajisjeve për të lehtësuar trajtimin specifik;

**2.9. Prodhuesi i mbeturinës** - çdo person, veprimtaria e të cilit krijon /prodhon mbeturinë ose çdonjëri që merret me para-procesin, përzierje apo operime tjera që rezultojnë në ndryshimin e natyrës apo përbërjen e mbeturinës;

**2.10. Zotëruesi i mbeturinës** - prodhuesi i mbeturinës apo personi që e posedon mbeturinën;**2.11. Mbeturina komunale** - mbeturina nga amvisëritë, dhe mbeturina nga aktivitetet tjera të cilat për shkak të përbërjes dhe natyrës së tyre, janë të ngjashme me ato të amvisërisë;

**2.12. Mbeturina e parrezikshme** - mbeturinat që nuk paraqesin rrezik për mjedisin dhe shëndetin e njeriut dhe që nuk posedojnë karakteristika të mbeturinave të rrezikshme;

**2.13. Mbeturina komerciale** - mbeturinat të cilat vijnë nga objektet që përdoren për qëllimet

 e tregut ose biznesit, sportit, edukimit, rekreacionit, por nuk përfshihen mbeturinat industriale;

2.**14. Mbeturina inerte** - mbeturinat të cilat nuk pësojnë ndonjë ndryshim të rëndësishëm fizik, kimik dhe biologjik në vendet ku janë deponuar si:

**a.** Mbeturina inerte qe nuk treten, nuk ndizen ose nuk reagojnë fizikisht apo kimikisht, nuk zbërthehen biologjikisht në kontakt me materiet tjera dhe nuk ndikojnë në mënyrë të ndjeshme në mjedisin dhe shëndetin e njeriut;

**b.** I tërë kullimi dhe përmbajtja ndotëse e mbeturinës, mbetjet ekotoksike duhet të jenë të vlerës së papërfillshme dhe të mos rrezikojnë cilësinë e ujërave sipërfaqësore dhe nëntokësore.

**2.15. Mbeturina e vëllimshme**- mbeturinat me përmasa të mëdha fizike nga pajisjet dhe makineritë, grumbullimi, transportimi dhe largimi i të cilave bëhet në mënyrë të veçantë. 2.16 Qendër grumbulluese - lokacioni për pranimin përkatësisht grumbullimin e mbeturinave të ndara sipas Llojeve të përcaktuara nga qendra;

**2.16. Pikë grumbulluese** - lokacioni ku janë të vendosur shportat, kontejnerët dhe qeset/thasët për grumbullimin e mbeturinave komunale.

**NENI 3**

**PËRGJEGJËSIT DHE DETYRAT E KOMUNËS**

* 1. Përgjegjësit dhe detyrat e Komunës, të parapara me ligjin për mbeturina në këtë rregullore janë:
1. Përcaktimi i zyrtarit përgjegjës për Menaxhimin e Mbeturinave, në kuadër të Drejtorisë për Shërbime Publike (DSHP) që të planifikojë, rregulloj, udhëheqë dhe të implementojë aktivitetet e menaxhimit të mbeturinave brenda territorit të komunës, si dhe të urdhërojë, monitorojë ofruesit e shërbimeve për grumbullimin, transportimin dhe deponimin e mbeturinave;
2. Hartimi i planit lokal te veprimit për menaxhimin e mbeturinave;
3. Hartimi i raportit vjetor për menaxhimin e mbeturinave;
4. Përcaktimi i Përgjegjësive dhe detyrave përkryerjen e shërbimeve;
5. Informimi i Publikut;
6. Zbatimi i procedurës se prokurimit për përzgjedhjen e operatorit për mbeturina;
7. Caktimi i tarifave dhe mënyra e arkëtimit te mjeteve financiare;
8. Mbikëqyrja e menaxhimit te mbeturinave;
9. Dhënia e informatave dhe rekomandimeve;
10. Lidhja e marrëveshjeve me komunat tjera për menaxhimin e mbeturinave.

**NENI 4**

**LLOJET E MBETURINAVE**

4.1 Llojet e mbeturinave që menaxhohen sipas dispozitave të kësaj rregulloreje janë:

1. **Mbeturinat Komunale:**
	* 1. Mbeturina Komunale - janë mbeturinat nga amvisëritë dhe mbeturinat nga aktivitetet tjera të cilat për shkak të përbërjes dhe natyrës së tyre mund të janë të ngjashme me ato të amvisërisë;
2. Mbeturina inerte, që nuk tretën, nuk ndizen dhe nuk kanë si pasojë reagime fizike ose kimike, që nuk kanë zbërthim biologjik në kontakt me materiet tjera dhe nuk ndikojnë në mënyrë të ndjeshme në mjedisin dhe shëndetin e njeriut;
3. Mbeturina të vëllimshme, mbeturina me përmasa të mëdha fizike nga pajisjet e amvisërisë dhe mobiliet;
4. Mbeturina nga konstruktim-demolimet dhe mbeturinat tjera të gjeneruara nga aktivitetet ndërtimore;
5. Bio-mbeturinat – mbeturinat e biodegradueshme nga kopshtet, parqet, ushqimet dhe mbeturinat e kuzhinës nga familjet, restorantet, objektet turistike, shitoret me pakicë dhe mbeturinat e ngjashme nga impiantet për përpunimin e ushqimit.
6. **Mbeturina komerciale:**janë mbeturinat të cilat gjenerohen nga objektet që përdoren për qëllimet e tregut ose biznesit, sportit, edukimit, rekreacionit, por që nuk përfshihen në mbeturina industriale;
7. Mbeturina industriale të përcaktuara sipas Ligjit;
8. Mbeturina medicinale, humane, veterinare dhe mbeturinat nga produktet medicinale (barnat e papërdorura dhe me afat të skaduar);
9. Mbeturina shtazore të cilat krijohen nga amvisëritë, mishtoret, thertoret dhe aktivitetet tjera të ngjashme.

**NENI 5**

**PËRJASHTIMET**

5.1 Nga kjo Rregullore përjashtohen mbeturinat në vijim:

1. Mbeturinat e rrezikshme dhe
2. Llumi/ balta dhe mbeturina të ngjashme.
	1. Menaxhimi i mbeturinave të rrezikshme rregullohet në bazë të Ligjit dhe akteve tjera ligjore përkatëse.

**NENI 6**

**PËRGJEGJËSITË E KOMUNËS MBI MENAXHIMIN E MBETURINAVE**

* 1. Drejtoria për Shërbime Publike, duhet që të planifikojë, rregullojë, udhëheqë dhe të implementojë aktivitetet e menaxhimit të mbeturinave brenda territorit të komunës, si dhe të udhëzojë, monitoroj ofruesit e shërbimeve për grumbullimin, transportimin dhe deponimin e mbeturinave;
	2. Menaxhimi i mbeturinave komunale nga konstruktim – demolimi, si dhe i mbeturinave inerte, komerciale, të vëllimshme dhe të ngjashme;
	3. Përcaktimi i lokacionit për qendrën grumbulluese për mbeturinat e vëllimshme dhe mbeturinat elektrike dhe elektronike; Përcaktimi i hartës/lokacioneve për vendosjen e shportave dhe kontejnerëve komunal, bëhet nga DSHP-ja në bashkëpunim me Drejtorinë e Urbanizmit, Planifikimit hapësinor.
	4. Përcaktimi i llojit të kontejnerëve të përshtatshëm me teknikën me të cilën bëhet mbledhja, ndarja dhe transportimi i tyre.
	5. Përcaktimi i orarit te behet ne bashkëpunim me kompaninë dhe dinamikës së mbledhjes së mbeturinave mbetet ai aktual deri në një vendim të ri, të nxjerrë nga DSHP-ja;
	6. Sipas nevojës, për interesin publik, DSHP-ja, autorizon operatorin që të bëjë mbledhjen e mbeturinave edhe jashtë orarit dhe dinamikës së paraparë;
	7. Identifikimi i pikave dhe deponove ilegale të mbeturinave dhe eliminimi i tyre;
	8. DSHP-ja shqyrton kërkesat dhe ankesat e klientëve sa i përket shërbimit për grumbullim të mbeturinave;
	9. Promovimi i konceptit për minimizim të mbeturinave (3R - Reduktimi, Ripërdorimi dhe Riciklimi);
	10. Krijimi i një sistemi të qëndrueshëm mbi menaxhimin e mbeturinave komunale;
	11. Përpilimi i raporteve mbi menaxhimin e mbeturinave dhe shkallën e inkasimit të tarifës mbi mbeturinat;
	12. Dorëzimi i raportit vjetor në Ministrinë e Mjedisit dhe Planifikimit Hapësinor, për menaxhim të mbeturinave çdo 31 mars të vitit pasues;
	13. Hartimi i raportit vjetor për realizimin e Planit Komunal për Menaxhim të Mbeturinave, deri më 31 mars të vitit vijues.

**NENI 7**

**KATEGORIZIMI I GJENERUESVE TË MBETURINAVE**

* 1. Gjeneruesit e mbeturinave kategorizohen si më poshtë:

7.1.1 Konsumatorët e amvisërive:

1. Të shërbyer përmes kontejnerëve të përbashkët
2. Të shërbyer me shërbimin derë më derë
	1. Konsumatorët komercial/industrial:
3. Dyqanet e vogla Zejtare dhe Shërbyese
4. Subjekte të Mesme deri të Mëdha Komerciale me kosto të ulët të shërbimit
5. Subjekte të Mesme deri të Mëdha Komerciale me kosto të lartë të shërbimit
	1. Institucionet:
6. Konsumatorët e vegjël institucional
7. Konsumatorë e mesëm dhe të mëdhenj institucional
8. Konsumatorët e mëdhenj institucional të shërbyer me kontratë.

**NENI 8**

**TARIFA PËR GRUMBULLIM, TRANSPORTIM DHE DEPONIM TË MBETURINAVE**

* 1. Komuna i cakton tarifat për mbeturinat, varësisht nga lloji i tyre, në bazë të Rregullores për tarifa, ngarkesa dhe gjoba komunale. (Vazhdon me çmimet aktuale).
	2. Mënyra e arkëtimit të tarifave të cekura në paragrafin 1 të këtij neni, do të rregullohet në marrëveshje me operatorin.

**NENI 9**

**TË DREJTAT DHE DETYRAT E GJENERUESVE TË MBETURINAVE**

* 1. Gjeneruesit e mbeturinave duhet të paguajnë për shërbimin e ofruar në bazë të tarifës së mbeturinave
	2. Të gjithë personat fizik dhe juridik që krijojnë mbeturina, duhet të kenë qasje në shërbimet publike për grumbullimin e mbeturinave.
	3. Gjeneruesit e mbeturinave detyrohen që fraksionet e mbeturinave t’i ndajnë dhe t’i vendosin sipas sistemit të përcaktuar nga Komuna (poashtu edhe përmes kompostimit dhe formave tjera të mundshme).
	4. Gjeneruesit e mbeturinave detyrohen që mbeturinat e tyre t’i hedhin në vende të caktuara për grumbullimin e mbeturinave, ndërsa mbeturinat e rrezikshme (nga amvisëritë, t'i ndajnë dhe t'i dorëzojnë në pikat grumbulluese.
	5. Çdo gjenerues i mbeturinave duhet të respektojë rregullat dhe orarin e hedhjes së mbeturinave të përcaktuar nga Komuna në bashkëpunim me operatorin.
	6. Çdo gjenerues i mbeturinave komunale, ka të drejtë ankese ndaj shërbimit të ofruar
	7. Ndërmarrjet industriale të cilat gjenerojnë mbeturina gjatë ushtrimit të veprimtarisë obligohen që Komunës t’ia dorëzojnë planin e menaxhimit të mbeturinave.

**NENI 10**

**DETYRAT DHE PËRGJEGJËSIT E OPERATORËVE TË KONTRAKTUAR PËR SHËRBIMIN E MBETURINAVE**

10.1 Operatori i kontraktuar nga Komuna, për ofrimin e shërbimeve për menaxhimin e mbeturinave, është i obliguar që të veproj sipas kontratës dhe ligjeve në fuqi.

**NENI 11**

**VEPRIMET E NDALUARA**

* 1. Përveç veprimeve të ndaluara, të parapara me Ligj dhe akte tjera nënligjore, me këtë rregullore ndalohen edhe veprimet si më poshtë:
	2. Hedhja e mbeturinave në hapësirat e përbashkëta brenda dhe jashtë objekteve kolektive shumë banesore;
	3. Shfrytëzimi i mbeturinave nga kontejnerët ose nga pikat mbledhëse të mbeturinave si ushqim për kafshët apo të ngjashme;
	4. Shfrytëzimi i kontejnerëve publik nga bizneset, veprimtaritë ekonomike për llojet e mbeturinave që nuk përfshihen në përkufizimin “mbeturina komunale dhe komerciale”;
	5. Derdhja apo rrjedhja e mbeturinave prej mjeteve transportuese gjatë grumbullimit dhe transportimit të tyre nga personat fizik dhe juridik;
	6. Transportimi i mbeturinave, me mjete transportuese pa mbulesë adekuate me qëllim të pengimit të derdhjes, shpërndarjes apo rrjedhjes së mbeturinave;
	7. Ndryshimi i mënyrës, metodave, teknikës dhe teknologjisë së largimit të mbeturinave në kundërshtim me kushtet e përcaktuara me kontratë apo ndonjë formë tjetër.

**NENI 12**

**GJOBAT**

12.1 Ndaj gjeneruesit te mbeturinave i cili nuk e bën pagesën e tarifës për mbeturina do të iniciohet procedurë gjyqësore në Gjykatën kompetente ose/dhe procedura përmes përmbaruesve privat.

12.2 Për shkelësit e dispozitave të kësaj rregulloreje, për veprimet e ndaluara, Neni 10, (pikat 1, 2,3,4,5) inspektori komunal, zyrtari për mjedis, zyrtari policor, shqipton gjobë mandatorë, ne bazë te Udhëzimit Administrativ te MMPH Nr. 06/2018 Për Ndëshkimet dhe Gjobat Mandatorë. Kësaj rregullore i bashkëngjitet shtojca për gjoba mandatore.

**NENI 13**

**MBIKËQYRJA DHE INSPEKTIMI**

13.1 Në të gjitha rastet që nuk janë të rregulluara me këtë rregullore, do të zbatohen dispozitat e Ligjeve në Fuqi,

13.2 Për zbatimin e kësaj rregullore kujdesen: Drejtoria për Shërbime Publike, inspektori mjedisor i komunës, personi zyrtar dhe policia e Kosovës, dhe njësitë përkatëse të Administratës Komunale.

13.3 Mbikëqyrjen inspektuese për zbatimin e dispozitave të kësaj rregulloreje e bën Drejtoria e Shërbimeve Publike .

13.4 Me këtë rregullore njoftohet Ministria e Administrimit të Pushtetit Lokal dhe Ministria e Mjedisit dhe Planifikimit Hapësinor.

**NENI 14**

**MENAXHIMI I DEPONIS SE MBETURINAVE INERTE**

14.1 Kjo rregullore përcakton mënyrën e menaxhimit te deponive inerte komunale

14.2 Menaxhimi i Deponis se mbeturinave inerte behet ne përputhje me Vendimin për caktimin e lokacionit për Deponine e mbeturinave inerte te Kuvendit komuna Shtime, **Npi – 01/39 datë: 09.03.2018.**

14.3 Menaxhimi i Deponis se mbeturinave inerte behet sipas Udhëzimit Administrativ per menaxhimin e mbeturinave nga ndërtimi dhe demolomi i objekteve ndërtimore nr. 07/2015, MMPH.

**NENI 15**

**HYRJA NË FUQI**

15.1 Kjo rregullore hynë në fuqi me miratimin në Kuvendin e Komunës së Shtimes dhe 15 ditë pas regjistrimit në Zyrën e protokollit të Ministrisë për Administrimin e Pushtetit Lokal si dhe pas publikimit në ueb faqen e Komunës së Shtimes**.**

|  |  |
| --- | --- |
|  |  |
|  |  |

**Aneksi**

**UDHËZIM ADMINISTRATIV Nr. 06/2018**  **PËR NDËSHKIMET ME GJOBA MANDATORE**

**Neni 16 paragrafi 1 dhe 17, - Dispozitat Ndëshkuese dhe Gjobat Mandator /**

**Veprimet ndëshkuese me gjobë mandatorë dhe vlera e gjobës për personin:**

**1. 1. Me gjobë në vlerë prej 20 Euro i shqiptohet ndëshkimi personit nëse:**

1.1.1. hedhë cigare në rrugë ose në sipërfaqe publike,

1.1.2. hedhja e çamçakëzit në rrugë ose në sipërfaqe publike.

**1.2. Me gjobë në vlerë prej 30 Euro i shqiptohet ndëshkimi personit nëse:**

1.2.1. hedhë ambalazh dhe mbeturina letre në rrugë ose në sipërfaqe publike,

1.2.2. hedhë ambalazhdhe mbeturina plastike në rrugë ose në sipërfaqe publike,

1.2.3. hedhë ambalazhdhe mbeturina qelqi në rrugë ose në sipërfaqe publike,

1.2.4. hedhë kanaçe në rrugë ose në sipërfaqe publike,

1.2.5. hedhë mbeturina ushqimore në rrugë ose në sipërfaqe publike,

1.2.6. si kalimtar rasti hedhë çfarëdo lloj mbeturine në rrugë ose në sipërfaqe publike.

**1.3. Me gjobë në vlerë prej 40 Euro i shqiptohet ndëshkimi personit nëse:**

1.3.1. hedhë mbeturina komunale jashtë kontejnerit për mbeturina komunale,

1.3.2. hulumton nëpër kontejner të mbeturinave, merr ose shkapërderdh- hedhë

 mbeturina prej kontejneritjashtë,

1.3.3. hedhë mbeturina të përziera në kontejnerët ku janë të klasifikuara mbeturinat si :

 organike, qelqi, letra, plastika, metali, etj.

1.3.4. mbeturinat nga copëtimi i drunjëve i lenë në rrugë ose në sipërfaqe publike,

1.3.5. mbeturinat nga thëngjilli i len në rrugë ose në sipërfaqe publike,

1.3.6. nuk e pastron jashtëqitjen e kafshës së tyre në rrugë, trotuare, parkingje, objekte

të banimit kolektiv dhe objekte tjera publike.

**4.1 Me gjobë në vlerë prej 50 Euro i shqiptohet ndëshkimi personit nëse:**

4.1.1. hedhë cigare në rrugë nga automjeti në lëvizje,

4.1.2. hedhë ambalazh dhe mbeturina letre në rrugë nga automjeti në lëvizje,

4.1.3. hedhë ambalazh dhe mbeturina plastike në rrugë nga automjeti në lëvizje,

1.4.4. hedhë ambalazh dhe mbeturinë qelqi në rrugë nga automjeti në lëvizje,

1.4.5. hedhë kanaçe në rrugë nga automjeti në lëvizje,

1.4.6. hedhë mbeturina ushqimore në rrugë nga automjeti në lëvizje,

1.4.7. dëmton kontejnerët për mbeturina komunale

1.4.8. i ndërron vendin kontejnerëve për mbeturina komunale,

1.4.9. hedhë akumulatorë në kontejnerët për mbeturina komunale,

1.4.10. hedhë pajisje elektrike dhe elektronike në kontejnerët për mbeturina komunale,

1.4.11. hedhë mbeturina të automjeteve të vjetra në kontejnerët për mbeturina komunale,

 rrugë, në natyrë dhe sipërfaqe publike,

1.4.12. hedhë ambalazh dhe mbeturina letre në natyrë,

1.4.13. hedhë ambalazh dhe mbeturina Plastike në natyrë,

1.4.14. hedhë ambalazh dhe mbeturina qelqi në natyrë,

1.4.15. hedhë kanaçe në natyrë,

1.4.16. hedhë mbeturina ushqimore në natyrë.

1.4.17. hedhë mbeturina nga kopshtet në kontejnerët për mbeturina komunale.

**1.5. Me gjobë në vlerë prej 70 Euro i shqiptohet ndëshkimi personit nëse:**

1.5.1. hedhë çfarëdo lloj mbeturine nga ballkoni ose dritarja e objektit,

1.5.2. hedhë mbeturina në pusetat për kanalizim,

1.5.3. hedhë mbeturina nga ambalazha e materialit ndërtimor jashtë kontejnerëve (ambalazh letre, metali, plastike dhe materiale të ndryshme).

1.5.4. hedhë mbeturina të ngjyrave në kanalizim,

1.5.5. hedhë mbeturina të ngjyrave në kontejner për mbeturina komunale,

1.5.6. hedhë mbeturina të vajit në tokë nga pakujdesia,

1.5.7. hedhë mbeturinat medicinale në kontejner për mbeturina komunale,

1.5.8. hedhë mbeturina të stallave në afërsi të rrugës brenda vendbanimit (nuk nënkupton shpërndarjen e plehut në ara),

1.5.9. hedhë mbeturina në pronën e tjetrit,

1.5.10. hedhë pajisje elektrike dhe elektronike në sipërfaqe publike ose në natyrë,

1.5.11. hedhë bateri ose akumulator në sipërfaqe publike ose në natyrë,

1.5.12. hedhë cigaren e ndezur në kontejnerin për mbeturina komunale,

1.5.13. hedhë hirin e nxehtë në kontejnerin për mbeturina komunale.

**1.6. Me gjobë në vlerë prej 90 Euro i shqiptohet ndëshkimi personit nëse:**

1.6.1. hedhë mbetu nga materialet ndërtimore jashtë vendeve ose kontejnerëve të caktuar nga autoriteti

komunal për mbeturina të materialeve ndërtimore,

1.6.2. hedhë mbeturina nga materialet ndërtimore në kontejnerët për mbeturina komunale,

1.6.3. hedhë mbeturina medicinale në sipërfaqe publike ose në natyrë,

1.6.4. hedhë mbeturina medicinale jashtë kontejnerëve për këto lloje të mbeturinave,

1.6.5. hedhë mbetu të vëllimshme në kontejner për mbetur komunale, sipërfaqe publike ose nënatyrë,

1.6.6. hedhë lloj tjetër të mbeturinave në sipërfaqe publike ose në natyrë,

1.6.7. hedhë mbeturina të përziera me vaj në kontejnerët për mbeturina komunale,

1.6.8. mbeturinat drunore nga krasitja e bimëve ose drunjve nuk i mbledh nga rruga ose hapësira publike në kohën e krasitjes,

1.6.9. hedhë mbetu drunore nga krasitja e bimëve ose drunjve në kontejnerët për mbeturina komunale,

1.6.10. djegë mbeturina komunale në kontejner.

**1.7. Me gjobë në vlerë prej 100 Euro i shqiptohet ndëshkimi personit nëse:**

1.7.1. hedhë çfarëdo lloj mbet. në ujëra të përroskave, lumenjve, liqeneve ose sipërfaqeve të tjera me ujë,

1.7.2. hedhë çfarëdo lloj mbet. në brigjet e përroskave, lumenjve, liqeneve ose sipërfaqeve të tjera me ujë,

1.7.3. hedhë mbeturina të vajit në sipërfaqe publike, kanalizim, në rrugë ose në natyrë,

1.7.4. hedhë mbeturina të përziera me vaj në sipërfaqe publike, në rrugë ose në natyrë,

1.7.5. hedhë mbeturina të gomës dhe goma të automjeteve në sipërfaqe publike, në rrugë ose në natyrë,

1.7.6. djegë mbeturina komunale në sipërfaqe publike, në rrugë ose në natyrë,

1.7.7. djegë goma, mbeturi tjera prej gome, në hapës. private, publike, rrugë ose në natyrë,

1.7.8. djegë mbeturina të ndryshme prej plastike, në hapësira private, publike, në rrugë ose në natyrë;

1.7.9. djegë mbeturina të ndryshme prej letre në sipërfaqe publike, në rrugë ose në natyrë,

1.7.10. djegë vajra, mbeturina të vajrave në hapësira private, publike, në rrugë ose në natyrë,

1.7.11. derdh çfarëdo materiali në sipërfaqe publike, në rrugë ose në natyrë me ç’rast prej saj.